Fra foråret vil der være en fast flyrute mellem Aalborg og Amsterdam.

Air France KLM vil fra den 27. marts næste år flyve direkte fra Aalborg til Amsterdam to gange om dagen. Air France KLM indsætter både et morgen- og et eftermiddagsfly, så det passer med andre flyforbindelser fra netop Amsterdam. Den hollandske hovedstad er en af Europas fly-hovedstæder med forbindelse til næsten alle verdenshjørner. Fra Amsterdam er der fly tilbage til Aalborg både middag og aften, så det er muligt at tage en endagstur til Amstedam.